
تجرباتی تحقیقی کے زیر تحقیق افراد کے حقوق کا بل
کیلیفورنیا کا قانون، ہیلتھ اینڈ سیفٹی کوڈ سیکشن 24172 کے تحت، تقاضا کرتا ہے کہ کوئی بھی ایسا شخص جسے طبی تجربے پر مشتمل تحقیق میں زیر تحقیق فرد کے طور پر حصہ لینے کے لئے کہا گیا ہو، یا کوئی بھی ایسا شخص جسے کسی دوسرے کی جانب سے شرکت کے لئے رضامندی دینے کو کہا گیا ہو، اسے حقوق کی درج ذیل تحریر شدہ فہرست ایسی زبان میں حاصل کرنے کا حق حاصل ہے، جس میں وہ رواں ہو۔ اس فہرست میں یہ حقوق شامل ہیں:
1. تجربے کی نوعیت اور مقصد سے آگاہ کیا جانا۔
2. طبی تجربے میں زیر عمل آنے والے پروسیجرز اور استعمال ہونے والی کسی بھی دوائی یا آلے کی وضاحت کی فراہمی۔
3. کسی بھی متوقع تکالیف اور ایسے خطرات کی تفصیل کی فراہمی کہ جن کی معقول طور پر تجربے سے توقع کی جا سکتی ہے۔
4. اگر قابل اطلاق ہو، تو زیرِ تحقیق فرد کو کسی بھی ایسے فوائد کی وضاحت دینا جن کی معقول طور پر تجربے سے توقع کی جا سکتی ہے۔
5. کسی بھی ایسے مناسب متبادل پروسیجرزر، دوائیوں یا آلات کے متعلق، جو زیر تحقیق فرد کے لئے فائدہ مند ہو سکتے ہیں، اور ان کے خطرات اور فوائد کے بارے میں بتایا جانا۔
6. اگر پیچیدگیاں پیدا ہوں تو تجربے کے بعد زیر تحقیق فرد کے لئے دستیاب طبی علاج کے دیگر طریقوں سے آگاہ کیا جانا۔
7. تجربے یا اس میں شامل پروسیجرز سے متعلق کوئی بھی سوالات پوچھنے کا موقع دیا جانا۔
8. اس ہدایت کی فراہمی کہ طبی تجربے میں حصہ لینے کی رضامندی کو کسی بھی وقت واپس لیا جا سکتا ہے اور زیر تحقیق فرد بغیر کسی مضرت کے طبی تجربے میں شرکت روک سکتا ہے۔
9. تحریر شدہ رضامندی فارم کی ایک دستخط شدہ اور تاریخ والی نقل کی فراہمی۔
10. زیر تحقیق فرد کے فیصلے پر طاقت، دھوکہ دہی، فريب، جبر، ناجائز دباؤ، یا غیر ضروری اثر و رسوخ کے کسی عنصر کی مداخلت کے بغیر اسے کسی طبی تجربے کے لئے رضامندی دینے یا  نہ دینے کا فیصلہ کرنے کا موقع دیا جانا۔

